title: Padomes Lēmums (ES) 2020/1153 (2020. gada 30. jūlijs), ar ko ieceļ Reģionu komitejas locekļus un locekļu aizstājējus

text:
                  5.8.2020

                  LV

                  Eiropas Savienības Oficiālais Vēstnesis

                  L 256/12

         PADOMES LĒMUMS (ES) 2020/1153
         (2020. gada 30. jūlijs),
         ar ko ieceļ Reģionu komitejas locekļus un locekļu aizstājējus
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 300. panta 3. punktu un 305. pantu,
         ņemot vērā Padomes Lēmumu (ES) 2019/852 (2019. gada 21. maijs), ar ko nosaka Reģionu komitejas sastāvu (1),
         ņemot vērā Bulgārijas, Vācijas, Kipras, Luksemburgas un Maltas valdību iesniegtos priekšlikumus,
         tā kā:

                     (1)

                     Līguma 300. panta 3. punktā ir paredzēts, ka Reģionu komitejas sastāvā ir reģionālo un vietējo struktūru pārstāvji, kam ir vai nu reģionālas vai vietējas vēlētas varas pilnvaras, vai arī kuri ir politiski atbildīgi kādam vēlētam forumam.

                     (2)

                     Līguma 305. pantā noteikts, ka Padome Reģionu komitejas locekļus, kā arī tādu pašu skaitu viņu aizstājēju ieceļ uz pieciem gadiem saskaņā ar visu dalībvalstu priekšlikumiem.

                     (3)

                     Ņemot vērā to, ka Reģionu komitejas locekļu un viņu aizstājēju pilnvaru termiņš beidzās 2020. gada 25. janvārī, būtu jāieceļ jauni locekļi un viņu aizstājēji.

                     (4)

                     2019. gada 10. decembrī Padome saskaņā ar dalībvalstu priekšlikumiem pieņēma Lēmumu (ES) 2019/2157 (2). Ar minēto lēmumu laikposmam no 2020. gada 26. janvāra līdz 2025. gada 25. janvārim iecēla locekļus un locekļu aizstājējus, ko bija izvirzījušas Čehijas, Dānijas, Igaunijas, Kipras, Latvijas, Luksemburgas, Nīderlandes, Austrijas, Rumānijas, Slovēnijas, Slovākijas un Zviedrijas valdības. Ar Lēmumu (ES) 2019/2157 uz to pašu laikposmu iecēla arī trīs locekļus, ko bija izvirzījusi Beļģijas valdība, 21 locekli un 20 locekļu aizstājējus, ko bija izvirzījusi Vācijas valdība, astoņus locekļus un astoņus locekļu aizstājējus, ko bija izvirzījusi Īrijas valdība, 16 locekļus un 16 locekļu aizstājējus, ko bija izvirzījusi Spānijas valdība, 10 locekļus un 14 locekļu aizstājējus, ko bija izvirzījusi Itālijas valdība, četrus locekļus un četrus locekļu aizstājējus, ko bija izvirzījusi Maltas valdība, un astoņus locekļus un astoņus locekļu aizstājējus, ko bija izvirzījusi Somijas valdība.

                     (5)

                     2020. gada 20. janvārī Padome saskaņā ar dalībvalstu priekšlikumiem pieņēma Lēmumu (ES) 2020/102 (3). Ar minēto lēmumu laikposmam no 2020. gada 26. janvāra līdz 2025. gada 25. janvārim iecēla locekļus un locekļu aizstājējus, ko bija izvirzījušas Grieķijas, Francijas, Horvātijas, Lietuvas, Ungārijas un Portugāles valdības, kā arī četrus locekļus un četrus locekļu aizstājējus, ko bija izvirzījusi Beļģijas valdība, vienu locekli, ko bija izvirzījusi Bulgārijas valdība, vienu locekli un vienu locekļa aizstājēju, ko bija izvirzījusi Īrijas valdība, vienu locekli un vienu locekļa aizstājēju, ko bija izvirzījusi Spānijas valdība, 14 locekļus un 10 locekļu aizstājējus, ko bija izvirzījusi Itālijas valdība, un 21 locekli un 20 locekļu aizstājējus, ko bija izvirzījusi Polijas valdība.

                     (6)

                     2020. gada 3. februārī Padome saskaņā ar dalībvalstu priekšlikumiem pieņēma Lēmumu (ES) 2020/144 (4). Ar minēto lēmumu laikposmam no 2020. gada 26. janvāra līdz 2025. gada 25. janvārim iecēla četrus locekļus un četrus locekļu aizstājējus, ko bija izvirzījusi Spānijas valdība, kā arī vienu locekli un vienu locekļa aizstājēju, ko bija izvirzījusi Somijas valdība.

                     (7)

                     2020. gada 26. martā Padome saskaņā ar dalībvalstu priekšlikumiem pieņēma Lēmumu (ES) 2020/511 (5). Ar minēto lēmumu laikposmam no 2020. gada 26. janvāra līdz 2025. gada 25. janvārim iecēla piecus locekļus un astoņus locekļu aizstājējus, ko bija izvirzījusi Beļģijas valdība, vienu locekli un vienu locekļa aizstājēju, ko bija izvirzījusi Vācijas valdība, un vienu locekli, ko bija izvirzījusi Maltas valdība.

                     (8)

                     Pēc Apvienotās Karalistes izstāšanās no Savienības, kas juridiski stājās spēkā 2020. gada 1. februārī, 2020. gada 8. jūnijā Padome pieņēma Lēmumu (ES) 2020/766 (6) saskaņā ar Lēmumu (ES) 2019/852 un dalībvalstu priekšlikumiem. Ar minēto lēmumu laikposmam no 2020. gada 1. februāra līdz 2025. gada 25. janvārim iecēla vienu papildu locekli un vienu papildu locekļa aizstājēju, ko izvirzījusi Igaunijas valdība, vienu papildu locekli un vienu papildu locekļa aizstājēju, ko izvirzījusi Kipras valdība, kā arī vienu papildu locekli un vienu papildu locekļa aizstājēju, ko izvirzījusi Luksemburgas valdība.

                     (9)

                     Ar Lēmumu (ES) 2019/2157 Christakis MELETIES tika iecelts par locekļa aizstājēju no Kipras. Ar Padomes Lēmumu (ES) 2020/766 Christakis MELETIES tika iecelts par locekli no Kipras. Tādējādi pēc Lēmuma (ES) 2020/766 pieņemšanas no 2020. gada 1. februāra atbrīvojās Reģionu komitejas locekļa aizstājēja vieta.

                     (10)

                     Ar Lēmumu (ES) 2019/2157 Gusty GRAAS tika iecelts par komitejas locekļa aizstājēju no Luksemburgas. Ar Lēmumu (ES) 2020/766 Gusty GRAAS tika iecelts par locekli no Luksemburgas. Tādējādi pēc Lēmuma (ES) 2020/766 pieņemšanas no 2020. gada 1. februāra atbrīvojās Reģionu komitejas locekļa aizstājēja vieta.

                     (11)

                     Bulgārijas, Vācijas un Maltas valdības ir izvirzījušas savus kandidātus locekļu un locekļu aizstājēju vietām. Minētie locekļi un locekļu aizstājēji būtu jāieceļ laikposmam no 2020. gada 26. janvāra līdz 2025. gada 25. janvārim. Tādēļ attiecībā uz viņu iecelšanu šis lēmums būtu jāpiemēro ar atpakaļejošu spēku no 2020. gada 26. janvāra. Kipras un Luksemburgas valdības ir izvirzījušas savus kandidātus locekļu aizstājēju vietām. Minētie locekļu aizstājēji būtu jāieceļ laikposmam no 2020. gada 1. februāra līdz 2025. gada 25. janvārim. Tādēļ attiecībā uz viņu iecelšanu šis lēmums būtu jāpiemēro ar atpakaļejošu spēku no 2020. gada 1. februāra,

               IR PIEŅĒMUSI ŠO LĒMUMU.

            1. pants
            Ar šo laikposmam no 2020. gada 26. janvāra līdz 2025. gada 25. janvārim Reģionu komitejā ieceļ:

                        —

                        par locekļiem – personas, kas ir uzskaitītas I pielikumā pēc piederības attiecīgai dalībvalstij,

                        —

                        par locekļu aizstājējiem – personas, kas uzskaitītas II pielikumā pēc piederības attiecīgai dalībvalstij.

            2. pants
            Laikposmam no 2020. gada 1. februāra līdz 2025. gada 25. janvārim Reģionu komitejā par locekļu aizstājējiem ar šo tiek iecelti pēc piederības attiecīgai dalībvalstij:
            ΚΥΠΡΟΣ
            Mr Victor HADJIAVRAAM

               Mayor of Morphou

            LUXEMBOURG
            Ms Claire REMMY

               Member of a Local Assembly: Conseil communal de la commune de Strassen.

            3. pants
            Šis lēmums stājas spēkā tā pieņemšanas dienā.
            Lēmuma 1. pantu piemēro no 2020. gada 26. janvāra.
            Lēmuma 2. pantu piemēro no 2020. gada 1. februāra.

            Briselē, 2020. gada 30. jūlijā

                  Padomes vārdā –

                  priekšsēdētājs

               M. ROTH

            (1)  OV L 139, 27.5.2019., 13. lpp.

            (2)  Padomes Lēmums (ES) 2019/2157 (2019. gada 10. decembris), ar ko laikposmam no 2020. gada 26. janvāra līdz 2025. gada 25. janvārim ieceļ Reģionu komitejas locekļus un locekļu aizstājējus (OV L 327, 17.12.2019., 78. lpp.).

            (3)  Padomes Lēmums (ES) 2020/102 (2020. gada 20. janvāris), ar ko laikposmam no 2020. gada 26. janvāra līdz 2025. gada 25. janvārim ieceļ Reģionu komitejas locekļus un locekļu aizstājējus (OV L 20, 24.1.2020., 2. lpp.).

            (4)  Padomes Lēmums (ES) 2020/144 (2020. gada 3. februāris), ar ko laikposmam no 2020. gada 26. janvāra līdz 2025. gada 25. janvārim ieceļ Reģionu komitejas locekļus un locekļu aizstājējus (OV L 32, 4.2.2020., 16. lpp.).

            (5)  Padomes Lēmums (ES) 2020/511 (2020. gada 26. marts), ar ko laikposmam no 2020. gada 26. janvāra līdz 2025. gada 25. janvārim ieceļ Reģionu komitejas locekļus un locekļu aizstājējus (OV L 113, 8.4.2020., 18. lpp.).

            (6)  Padomes Lēmums (ES) 2020/766 (2020. gada 8. jūnijs), ar ko laikposmam no 2020. gada 1. februāra līdz 2025. gada 25. janvārim ieceļ Reģionu komitejas locekļus un locekļu aizstājējus (OV L 187, 12.6.2020., 3. lpp.).

            I PIELIKUMS

               ПРИЛОЖЕНИЕ I – ANEXO I – PŘÍLOHA I – BILAG I – ANHANG I – I LISA – ΠΑΡΑΡΤΗΜΑ Ι – ANNEX I – ANNEXE I – PRILOG I – ALLEGATO I – I PIELIKUMS – I PRIEDAS – I. MELLÉKLET – ANNESS I – BIJLAGE I – ZAŁĄCZNIK I – ANEXO I – ANEXA I – PRÍLOHA I – PRILOGA I – LIITE I – BILAGA I

               Членове/Miembros/Členové/Medlemmer/Mitglieder/Liikmed/Μέλη/Members/Membres/Članovi/Membri/Locekļi/Nariai/Tagok/Membri/Leden/Członkowie/Membros/Membri/Členovia/Člani/Jäsenet/Ledamöter

            БЪЛГАРИЯ
            Mr Ivan ALEKSIEV
            Member of a Local Executive holding an electoral mandate: Pomorie Municipality

            Mr Nedzhmi ALI
            Member of a Local Executive holding an electoral mandate: Dzhebel Municipality

            Ms Malina EDREVA AUDOIN
            Member of a Local Assembly holding an electoral mandate: Sofia Municipal Council

            Mr Emil IVANOV
            Member of a Local Executive holding an electoral mandate: Svoge Municipality

            Mr Pavel GUDZHEROV
            Member of a Local Executive holding an electoral mandate: Rakovski Municipality

            Mr Rumen GUNINSKI
            Member of a Local Executive holding an electoral mandate: Pravets Municipality

            Mr Vladimir MOSKOV
            Member of a Local Executive holding an electoral mandate: Gotse Delchev Municipality

            Mr Stefan RADEV
            Member of a Local Executive holding an electoral mandate: Sliven Municipality

            Mr Radoslav REVANSKI
            Member of a Local Executive holding an electoral mandate: Belitsa Municipality

            Mr Zhivko TODOROV
            Member of a Local Executive holding an electoral mandate: Stara Zagora Municipality

            Mr Zlatko ZHIVKOV
            Member of a Local Executive holding an electoral mandate: Montana Municipality

            DEUTSCHLAND
            Mr Malte KRÜCKELS
            Representative of a regional body with political accountability to an elected Assembly: Landtag Thüringen

            Mr Thomas Gottfried SCHMIDT
            Member of a Regional Assembly: Landtag Sachsen

            Mr Jobst-Hinrich UBBELOHDE
            Representative of a regional body with political accountability to an elected Assembly: Landtag Brandenburg

            II PIELIKUMS

               ПРИЛОЖЕНИЕ II – ANEXO II – PŘÍLOHA II – BILAG II – ANHANG II – II LISA – ΠΑΡΑΡΤΗΜΑ ΙΙ – ANNEX II – ANNEXE II – PRILOG II – ALLEGATO II – II PIELIKUMS – II PRIEDAS – II. MELLÉKLET – ANNESS II – BIJLAGE II – ZAŁĄCZNIK II – ANEXO II – ANEXA II – PRÍLOHA II – PRILOGA II – LIITE II – BILAGA II

               Заместник-членове/Suplentes/Náhradníci/Suppleanter/Stellvertreter/Asendusliikmed/Αναπληρωτές/Alternate members/Suppléants/Zamjenici članova/Supplenti/Aizstājēji/Pakaitiniai nariai/Póttagok/Membri Supplenti/Plaatsvervangers/Zastępcy członków/Suplentes/Supleanți/Náhradníci/Nadomestni člani/Varajäsenet/Suppleanter

            БЪЛГАРИЯ
            Mr Daud ALYAOVLU
            Member of a Local Executive holding an electoral mandate: Tsar Kaloyan Municipality

            Mr Dobromir DOBREV
            Member of a Local Executive holding an electoral mandate: Gorna Oryahovitsa Municipality

            Ms Dimitranka KAMENOVA
            Member of a Local Executive holding an electoral mandate: Berkovitsa Municipality

            Мs Cornelia MARINOVA
            Member of a Local Executive holding an electoral mandate: Lovech Municipality

            Ms Sebihan MEHMED
            Member of a Local Executive holding an electoral mandate: Krumovgrad Municipality

            Mr Pencho MILKOV
            Member of a Local Executive holding an electoral mandate: Ruse Municipality

            Ms Ivanka NIKOLOVA
            Member of a Local Executive holding an electoral mandate: Smyadovo Municipality

            Mr Rumen PEHLIVANOV
            Member of a Local Executive holding an electoral mandate: Rudozem Municipality

            Mr Vasko STOILKOV
            Member of a Local Executive holding an electoral mandate: Slivnitsa Municipality

            Mr Atanas STOYANOV
            Member of a Local Executive holding an electoral mandate: Sandanski Municipality

            Mr Lyudmil VESELINOV
            Member of a Local Executive holding an electoral mandate: Popovo Municipality

            Mr Dimitar ZDRAVKOV
            Member of a Local Executive holding an electoral mandate: Sadovo Municipality

            DEUTSCHLAND
            Mr Markus GLEICHMANN
            Member of a Regional Assembly: Landtag Thüringen

            Ms Katja MEIER
            Representative of a regional body with political accountability to an elected Assembly: Landtag Sachsen

            Ms Barbara RICHSTEIN
            Member of a Regional Assembly: Landtag Brandenburg

            MALTA
            Mr Mark GRECH
            Member of a Local Executive: Ħaż-Żabbar Local Council


title: Eiropas Darba drošības un veselības aizsardzības aģentūras valdes lēmums Nr. 2019/15 (2019. gada 11. decembris) par iekšējiem noteikumiem attiecībā uz datu subjektu konkrētu tiesību ierobežojumiem saistībā ar personas datu apstrādi EU-OSHA darbības ietvaros

text:
                  31.8.2020

                  LV

                  Eiropas Savienības Oficiālais Vēstnesis

                  L 282/26

         EIROPAS DARBA DROŠĪBAS UN VESELĪBAS AIZSARDZĪBAS AĢENTŪRAS VALDES LĒMUMS Nr. 2019/15
         (2019. gada 11. decembris)
         par iekšējiem noteikumiem attiecībā uz datu subjektu konkrētu tiesību ierobežojumiem saistībā ar personas datu apstrādi EU-OSHA darbības ietvaros
         EIROPAS DARBA DROŠĪBAS UN VESELĪBAS AIZSARDZĪBAS AĢENTŪRAS VALDE,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2018. gada 23. oktobra Regulu (ES) 2018/1725 par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (1), un jo īpaši tās 25. pantu,
         ņemot vērā Eiropas Parlamenta un Padomes 2019. gada 16. janvāra Regulu (ES) 2019/126, ar ko izveido Eiropas Darba drošības un veselības aizsardzības aģentūru (EU-OSHA) un atceļ Padomes Regulu (EK) Nr. 2062/94 (2),
         ņemot vērā EU-OSHA valdes reglamentu,
         ņemot vērā Eiropas Datu aizsardzības uzraudzītāja (EDAU) 2019. gada 17. oktobra atzinumu un EDAU pamatnostādnes par jaunās regulas 25. pantu un iekšējiem noteikumiem,
         tā kā:

                     (1)

                        EU-OSHA īsteno savas darbības saskaņā ar Regulu (ES) 2019/126.

                     (2)

                     Saskaņā ar Regulas (ES) 2018/1725 25. panta 1. punktu ierobežojumi šīs regulas 14. līdz 21., 35. un 36. panta, kā arī 4. panta piemērošanai, ciktāl tās noteikumi atbilst tiesībām un pienākumiem, kas paredzēti 14. līdz 21. pantā, ir jāpamato aģentūras pieņemtos iekšējos noteikumos gadījumos, kad tie nav balstīti uz tiesību aktiem, kas pieņemti, pamatojoties uz Līgumiem.

                     (3)

                     Šie iekšējie noteikumi, tostarp noteikumi par ierobežojuma nepieciešamības un samērīguma novērtējumu, nav jāpiemēro, ja tiesību aktā, kas pieņemts, pamatojoties uz Līgumiem, ir paredzēts datu subjektu tiesību ierobežojums.

                     (4)

                     Kad Aģentūra Pilda Savus Pienākumus Saistībā Ar Datu Subjekta Tiesībām, Kā Noteikts Regulā (Es) 2018/1725, Tā Apsver, Vai Ir Piemērojams Kāds No Minētajā Regulā Paredzētajiem Izņēmumiem.

                     (5)

                     Administratīvās darbības ietvaros aģentūra var veikt administratīvu izmeklēšanu, izskatīt disciplinārlietas, veikt provizoriskas darbības saistībā ar iespējamiem pārkāpumiem, par ko ziņots OLAF, izskatīt trauksmes celšanas gadījumus, risināt (formālas un neformālas) procedūras aizskaršanas gadījumos, izskatīt iekšējas un ārējas sūdzības, veikt iekšējas revīzijas, veikt izmeklēšanu, ko izpilda datu aizsardzības speciālists saskaņā ar Regulas (ES) 2018/1725 45. panta 2. punktu, un iekšēju (IT) drošības izmeklēšanu. Turklāt aģentūra var izskatīt pieprasījumus par piekļuvi darbinieku medicīniskajām kartēm.
                     Aģentūra apstrādā vairākas persondatu kategorijas, tostarp nemainīgos datus (“objektīvos” datus, piemēram, identifikācijas datus, kontaktinformāciju, profesionālos datus, administratīvos datus, datus, kas saņemti no konkrētiem avotiem, elektronisko sakaru un datplūsmas datus) un/vai mainīgos datus (“subjektīvos” datus, kas būtiski lietai, piemēram, argumentāciju, uzvedības datus, novērtējumus, snieguma un rīcības datus un datus, kas saistīti vai izvirzīti saistībā ar procedūras vai darbības priekšmetu).

                     (6)

                     Aģentūra, ko pārstāv tās izpilddirektors, darbojas kā datu pārzinis neatkarīgi no tā, vai aģentūras iekšienē pārziņa funkcijas tiek tālāk deleģētas atbilstoši operatīvajai atbildībai par konkrētām persondatu apstrādes darbībām.

                     (7)

                     Persondati tiek droši glabāti elektroniskā vidē vai papīra formātā, nepieļaujot nelikumīgu piekļuvi datiem vai to nosūtīšanu personām, kurām nav vajadzības pēc informācijas. Ārsts no aģentūras izraudzītā ārpakalpojumu uzņēmuma glabā medicīniskās kartes. Apstrādātos persondatus glabā ne ilgāk kā vajadzīgs un atbilstoši nolūkiem, kādiem datus apstrādā, tik ilgi, cik norādīts paziņojumos par datu aizsardzību un privātumu vai aģentūras reģistros.

                     (8)

                     Iekšējie noteikumi ir jāpiemēro visām aģentūras īstenotajām apstrādes darbībām, veicot administratīvu izmeklēšanu, izskatot disciplinārlietas, veicot provizoriskas darbības saistībā ar iespējamiem pārkāpumiem, par ko ziņots OLAF, izskatot trauksmes celšanas gadījumus, risinot (formālas un neformālas) procedūras aizskaršanas gadījumos, izskatot iekšējas un ārējas sūdzības, veicot iekšējas revīzijas, datu aizsardzības speciālistam veicot izmeklēšanu saskaņā ar Regulas (ES) 2018/1725 45. panta 2. punktu, veicot (IT) drošības izmeklēšanu iekšēji vai ar ārēju iesaisti (piemēram, CERT-EU), kā arī izskatot darbinieku pieprasījumus par piekļuvi savām medicīniskajām kartēm.

                     (9)

                     Tie ir jāpiemēro apstrādes darbībām, ko veic pirms iepriekš minēto procedūru sākšanas, šo procedūru laikā un turpmāko pasākumu uzraudzības laikā pēc šīm procedūrām. Tiem ir jāattiecas arī uz palīdzību un sadarbību, ko aģentūra ārpus administratīvās izmeklēšanas sniedz valstu iestādēm un starptautiskām organizācijām.

                     (10)

                     Gadījumos, kad piemēro šos iekšējos noteikumus, aģentūrai ir jāpamato, kāpēc ierobežojumi ir obligāti nepieciešami un samērīgi demokrātiskā sabiedrībā, kā arī jāievēro pamattiesību un pamatbrīvību būtība.

                     (11)

                     Šajā saistībā aģentūrai, ciktāl iespējams, iepriekš minēto procedūru gaitā ir pienākums ievērot datu subjektu pamattiesības, jo īpaši tās, kas attiecas uz tiesībām uz informāciju, piekļuvi datiem, to labošanu un dzēšanu, apstrādes ierobežošanu, datu subjekta tiesībām tikt informētam par persondatu aizsardzības pārkāpumiem un tiesībām uz sakaru konfidencialitāti, kā noteikts Regulā (ES) 2018/1725.

                     (12)

                     Tomēr aģentūrai var būt pienākums ierobežot datu subjektam sniedzamo informāciju un citas datu subjekta tiesības, lai aizsargātu citu publisku iestāžu veiktās izmeklēšanas un procedūras, bet jo īpaši savas izmeklēšanas, kā arī citu ar izmeklēšanu vai citām procedūrām saistīto personu tiesības.

                     (13)

                     Tādējādi aģentūra var ierobežot informāciju, lai aizsargātu izmeklēšanu un citu datu subjektu pamattiesības un pamatbrīvības.

                     (14)

                     Aģentūrai ir periodiski jāuzrauga, vai nosacījumi, kas attaisno ierobežojumu, joprojām ir spēkā, un jāatceļ ierobežojums, ciktāl minētie nosacījumi vairs nav piemērojami.

                     (15)

                     Pārzinim ir jāinformē datu aizsardzības speciālists, kad tiek piemērota informēšanas atlikšana, un ierobežojuma pārskatīšanas laikā,

               IR PIEŅĒMUSI ŠO LĒMUMU.

            1. pants
            Priekšmets un darbības joma

               1.   Ar šo lēmumu paredz noteikumus, kas attiecas uz nosacījumiem, saskaņā ar kuriem aģentūra atbilstoši 2. punktā izklāstītajām procedūrām var ierobežot Regulas 14.–21., 35. un 36. pantā, kā arī 4. pantā noteikto tiesību piemērošanu, ievērojot Regulas (ES) 2018/1725 25. pantu.

               2.   Aģentūra administratīvās darbības ietvaros šo lēmumu piemēro aģentūras veiktajām persondatu apstrādes darbībām šādiem nolūkiem: veicot administratīvu izmeklēšanu, izskatot disciplinārlietas, veicot provizoriskas darbības saistībā ar iespējamiem pārkāpumiem, par ko ziņots OLAF, izskatot trauksmes celšanas gadījumus, risinot (formālas un neformālas) procedūras aizskaršanas gadījumos, izskatot iekšējas un ārējas sūdzības, veicot iekšējas revīzijas, datu aizsardzības speciālistam veicot izmeklēšanu saskaņā ar Regulas (ES) 2018/1725 45. panta 2. punktu, veicot (IT) drošības izmeklēšanu iekšēji vai ar ārēju iesaisti (piemēram, CERT-EU), kā arī izskatot darbinieku pieprasījumus par piekļuvi savām medicīniskajām kartēm.

               3.   Attiecīgās datu kategorijas ir nemainīgie dati (“objektīvie” dati, piemēram, identifikācijas dati, kontaktinformācija, profesionālie dati, administratīvie dati, dati, kas saņemti no konkrētiem avotiem, elektronisko sakaru un datplūsmas dati) un/vai mainīgie dati (“subjektīvie” dati, kas būtiski lietai, piemēram, argumentācija, uzvedības dati, novērtējumi, snieguma un rīcības dati un dati, kas saistīti vai izvirzīti saistībā ar procedūras vai darbības priekšmetu).

               4.   Kad aģentūra pilda savus pienākumus saistībā ar datu subjekta tiesībām, kā noteikts Regulā (ES) 2018/1725, tā apsver, vai ir piemērojams kāds no minētajā regulā paredzētajiem izņēmumiem.

               5.   Ievērojot šajā lēmumā izklāstītos nosacījumus, ierobežojumus var piemērot šādām tiesībām: informācijas sniegšana datu subjektiem, tiesības uz piekļuvi persondatiem, to labošanu, dzēšanu un apstrādes ierobežošanu, datu subjekta tiesības tikt informētam par persondatu aizsardzības pārkāpumiem un tiesības uz sakaru konfidencialitāti.

            2. pants
            Pārziņa un aizsardzības pasākumu detalizēts apraksts

               1.   Aizsardzības pasākumi, kas paredzēti, lai novērstu persondatu aizsardzības pārkāpumus, noplūdes vai neatļautu izpaušanu, ir šādi:

                           a)

                           papīra dokumentus glabā drošos skapjos, un tiem var piekļūt tikai pilnvaroti darbinieki;

                           b)

                           visus elektroniskos datus glabā drošā IT lietojumprogrammā atbilstoši aģentūras drošības standartiem, kā arī īpašās elektroniskās mapēs, kas pieejamas tikai pilnvarotiem darbiniekiem. Attiecīgus piekļuves līmeņus piešķir individuāli;

                           c)

                           datubāzei jābūt aizsargātai ar paroli, izmantojot vienotu pierakstīšanās sistēmu, un automātiski savienotai ar lietotāja ID un paroli. Lietotāju aizstāšana ir stingri aizliegta. E-ierakstus glabā drošā vidē, lai nodrošinātu tajos esošo datu konfidencialitāti un privātumu;

                           d)

                           ārpakalpojumu uzņēmuma ārstam, kas glabā medicīniskās kartes, ir saistoši īpaši līguma noteikumi par konfidencialitāti un persondatu apstrādi;

                           e)

                           visām personām, kam ir piekļuve datiem, ir pienākums ievērot konfidencialitāti.

               2.   Apstrādes darbību pārzinis ir aģentūra, ko pārstāv tās izpilddirektors, kurš var deleģēt pārziņa funkciju. Datu subjektus informē par deleģēto pārzini, izmantojot paziņojumus par datu aizsardzību un privātumu vai ierakstus, ko publicē aģentūras tīmekļa vietnē un/vai iekštīklā.

               3.   Šā lēmuma 1. panta 3. punktā minēto persondatu saglabāšanas periods nav ilgāks kā vajadzīgs un ir atbilstošs nolūkiem, kādos datus apstrādā. Katrā ziņā tas nedrīkst pārsniegt paziņojumos par datu aizsardzību un privātumu vai 5. panta 1. punktā minētajos reģistros noteikto saglabāšanas laiku.

               4.   Ja aģentūra uzskata, ka jāpiemēro ierobežojums, tai jāapsver datu subjekta tiesību un brīvību apdraudējuma risks, jo īpaši risks attiecībā uz citu datu subjektu tiesībām un brīvībām, un risks, ka aģentūras izmeklēšanas vai procedūru sekas tiek atceltas, piemēram, iznīcinot pierādījumus. Risks datu subjekta tiesībām un brīvībām attiecas galvenokārt (bet ne tikai) uz reputācijas riskiem un risku attiecībā uz tiesībām uz aizstāvību, kā arī tiesībām tikt uzklausītam.

            3. pants
            Ierobežojumi

               1.   Aģentūra piemēro ierobežojumus tikai, lai nodrošinātu:

                           a)

                           dalībvalstu valsts drošību un sabiedrisko drošību vai aizsardzību;

                           b)

                           noziedzīgu nodarījumu novēršanu, izmeklēšanu, atklāšanu un saukšanu pie atbildības par tiem vai kriminālsodu izpildi, tostarp aizsardzību pret sabiedriskās drošības apdraudējumiem un to novēršanu;

                           c)

                           citus svarīgus Savienības vai dalībvalsts vispārējo sabiedrības interešu mērķus, jo īpaši Savienības kopējās ārpolitikas un drošības politikas mērķus vai Savienībai vai dalībvalstij svarīgas ekonomiskas vai finanšu intereses, tostarp monetāros, budžeta un nodokļu jautājumus, sabiedrības veselību un sociālo nodrošinājumu;

                           d)

                           Savienības iestāžu un struktūru, tostarp to elektronisko sakaru tīklu, iekšējo drošību;

                           e)

                           reglamentētu profesiju ētikas kodeksu pārkāpumu novēršanu, izmeklēšanu, atklāšanu un saukšanu pie atbildības par tiem;

                           f)

                           uzraudzības, pārbaudes vai regulatīvo funkciju, kas – pat ja tikai epizodiski – ir saistīta ar oficiālu pilnvaru īstenošanu a)–c) apakšpunktā minētajos gadījumos;

                           g)

                           datu subjektu vai citu personu tiesību un brīvību aizsardzību;

                           h)

                           civilprasību izpildi.

               2.   Konkrēti, piemērojot 1. punktā aprakstītos mērķus, aģentūra var piemērot ierobežojumus attiecībā uz persondatiem, ar ko tā apmainās ar Komisijas dienestiem vai citām Savienības iestādēm, struktūrām, aģentūrām un birojiem, dalībvalstu kompetentajām iestādēm, trešām valstīm vai starptautiskām organizācijām, jo īpaši šādos gadījumos:

                           a)

                           ja Komisijas dienesti vai citas Savienības iestādes, struktūras, aģentūras un biroji varētu ierobežot minēto tiesību un pienākumu īstenošanu, pamatojoties uz citiem Regulas (ES) 2018/1725 25. pantā minētajiem tiesību aktiem, vai saskaņā ar minētās regulas IX nodaļu vai citu Savienības iestāžu, struktūru, aģentūru un biroju dibināšanas aktiem;

                           b)

                           ja dalībvalstu kompetentās iestādes varētu ierobežot minēto tiesību un pienākumu īstenošanu, pamatojoties uz aktiem, kas minēti Eiropas Parlamenta un Padomes Regulas (ES) 2016/679 23. pantā (3), vai saskaņā ar valsts noteikumiem, ar kuriem transponēts Eiropas Parlamenta un Padomes Direktīvas (ES) 2016/680 13. panta 3. punkts, 15. panta 3. punkts vai 16. panta 3. punkts (4);

                           c)

                           ja šo tiesību un pienākumu īstenošana varētu apdraudēt ar aģentūras uzdevumiem saistīto sadarbību ar trešām valstīm vai starptautiskām organizācijām.

                     Pirms ierobežojumu piemērošanas šā punkta pirmās daļas a) un b) apakšpunktā minētajos gadījumos aģentūra apspriežas ar attiecīgajiem Komisijas dienestiem, Savienības iestādēm, struktūrām, aģentūrām, birojiem vai dalībvalstu kompetentajām iestādēm, ja vien aģentūrai nav skaidrs, ka ierobežojuma piemērošana ir paredzēta kādā no šajos apakšpunktos minētajiem aktiem.

               3.   Jebkurš ierobežojums ir nepieciešams un samērīgs, ņemot vērā riskus, kas apdraud datu subjektu tiesības un brīvības, un ievērojot pamattiesību un pamatbrīvību būtību demokrātiskā sabiedrībā.

               4.   Ja tiek apsvērta ierobežojuma piemērošana, jāveic nepieciešamības un samērīguma tests, pamatojoties uz spēkā esošajiem noteikumiem. To katrā atsevišķā gadījumā dokumentē, izmantojot iekšēju novērtējuma ziņojumu pārskatatbildības nolūkos.

               5.   Ierobežojumus atceļ, tiklīdz vairs nepastāv apstākļi, kas tos attaisno. Jo īpaši, ja tiek uzskatīts, ka ierobežoto tiesību īstenošana vairs neatcels piemērotā ierobežojuma sekas vai tam nebūs negatīvas ietekmes uz citu datu subjektu tiesībām vai brīvībām.

            4. pants
            Pārskatīšana, ko veic datu aizsardzības speciālists

               1.   Aģentūra bez nepamatotas kavēšanās informē aģentūras datu aizsardzības speciālistu (turpmāk “DAS”) ikreiz, kad pārzinis ierobežo datu subjektu tiesību piemērošanu vai pagarina ierobežojuma darbību saskaņā ar šo lēmumu. Pārzinis nodrošina DAS piekļuvi ierakstam, kas satur ierobežojuma nepieciešamības un samērīguma novērtējumu, un ierakstā dokumentē DAS informēšanas datumu.

               2.   DAS var rakstveidā pieprasīt pārzinim pārskatīt ierobežojumu piemērošanu. Pārzinis rakstveidā informē DAS par pieprasītās pārskatīšanas iznākumu.

               3.   Pārzinis informē DAS, kad ierobežojums ir atcelts.

            5. pants
            Informācijas sniegšana datu subjektiem

               1.   Attiecīgi pamatotos gadījumos un saskaņā ar šajā lēmumā paredzētajiem nosacījumiem pārzinis var ierobežot tiesības uz informāciju saistībā ar šādām apstrādes Darbībām:

                           a)

                           veicot administratīvu izmeklēšanu un izskatot disciplinārlietas;

                           b)

                           veicot provizoriskas darbības saistībā ar iespējamiem pārkāpumiem, par ko ziņots OLAF;

                           c)

                           izskatot trauksmes celšanas gadījumus;

                           d)

                           risinot (formālas un neformālas) procedūras aizskaršanas gadījumos;

                           e)

                           izskatot iekšējas un ārējas sūdzības;

                           f)

                           veicot iekšējas revīzijas;

                           g)

                           datu aizsardzības speciālistam veicot izmeklēšanu saskaņā ar Regulas (ES) 2018/1725 45. panta 2. punktu;

                           h)

                           veicot (IT) drošības izmeklēšanu iekšēji vai ar ārēju iesaisti (piemēram, CERT-EU).

                     Aģentūra paziņojumos par datu aizsardzību un privātumu vai reģistros Regulas (ES) 2018/1725 31. panta izpratnē, kas tiek publicēti tās tīmekļa vietnē un/vai iekštīklā, lai informētu datu subjektus par viņu tiesībām saistībā ar konkrētu procedūru, iekļauj informāciju par šo tiesību iespējamo ierobežošanu. Informācijā norāda tiesības, kas var tikt ierobežotas, iemeslus un iespējamo ierobežojuma ilgumu.

               2.   Neskarot 3. punkta noteikumus, aģentūra, ja tas ir samērīgi, bez nepamatotas kavēšanās rakstveidā individuāli informē arī visus datu subjektus, kas tiek uzskatīti par personām, kuras skar konkrētā apstrādes darbība, par esošiem vai paredzamiem to tiesību ierobežojumiem.

               3.   Ja aģentūra pilnīgi vai daļēji ierobežo informācijas sniegšanu 2. punktā minētajiem datu subjektiem, tā sagatavo ierakstu par ierobežojuma iemesliem un juridisko pamatojumu saskaņā ar šā lēmuma 3. pantu, tostarp novērtējumu par ierobežojuma nepieciešamību un samērīgumu.
               Ierakstu un attiecīgā gadījumā dokumentus, kuros ir fiksēti attiecīgie faktu un juridiskie elementi, reģistrē. Tos pēc pieprasījuma dara pieejamus Eiropas Datu aizsardzības uzraudzītājam.

               4.   Šā panta 3. punktā minēto ierobežojumu turpina piemērot tik ilgi, kamēr pastāv to attaisnojošie iemesli.
               Ja ierobežojuma iemesli vairs nepastāv, aģentūra sniedz datu subjektam informāciju par galvenajiem iemesliem, ar kuriem pamatota ierobežojuma piemērošana. Vienlaikus aģentūra informē datu subjektu par tā tiesībām jebkurā laikā iesniegt sūdzību Eiropas Datu aizsardzības uzraudzītājam vai vērsties Eiropas Savienības Tiesā.
               Aģentūra pēc attiecīgā ierobežojuma pieņemšanas ik pēc sešiem mēnešiem pārskata tā piemērošanu un to dara arī attiecīgās izmeklēšanas, procedūras vai pārbaudes noslēgumā. Pēc tam pārzinis reizi sešos mēnešos pārliecinās, vai ir nepieciešams attiecīgo ierobežojumu uzturēt spēkā.

            6. pants
            Datu subjekta piekļuves tiesības

               1.   Pienācīgi pamatotos gadījumos un saskaņā ar šajā lēmumā paredzētajiem nosacījumiem pārzinis var ierobežot tiesības uz piekļuvi šādu apstrādes darbību kontekstā, ja tas ir nepieciešams un samērīgi:

                           a)

                           veicot administratīvu izmeklēšanu un izskatot disciplinārlietas;

                           b)

                           veicot provizoriskas darbības saistībā ar iespējamiem pārkāpumiem, par ko ziņots OLAF;

                           c)

                           izskatot trauksmes celšanas gadījumus;

                           d)

                           risinot (formālas un neformālas) procedūras aizskaršanas gadījumos;

                           e)

                           izskatot iekšējas un ārējas sūdzības;

                           f)

                           veicot iekšējas revīzijas;

                           g)

                           datu aizsardzības speciālistam veicot izmeklēšanu saskaņā ar Regulas (ES) 2018/1725 45. panta 2. punktu;

                           h)

                           veicot (IT) drošības izmeklēšanu iekšēji vai ar ārēju iesaisti (piemēram, CERT-EU).

                           i)

                           izskatot darbinieku pieprasījumus par piekļuvi savām medicīniskajām kartēm.

                     Ja datu subjekti lūdz piekļuvi saviem persondatiem, kas tiek apstrādāti saistībā ar vienu vai vairākiem konkrētiem gadījumiem vai konkrētu apstrādes darbību saskaņā ar Regulas (ES) 2018/1725 17. pantu, aģentūra savu novērtējumu par šādu lūgumu attiecina tikai uz šādiem persondatiem.

               2.   Ja aģentūra pilnīgi vai daļēji ierobežo Regulas (ES) 2018/1725 17. pantā minētās piekļuves tiesības, tā veic šādus pasākumus:

                           a)

                           savā atbildē uz pieprasījumu tā informē attiecīgo datu subjektu par piemēroto ierobežojumu un tā galvenajiem iemesliem, kā arī par iespēju iesniegt sūdzību Eiropas Datu aizsardzības uzraudzītājam vai vērsties Eiropas Savienības Tiesā;

                           b)

                           tā iekšējā novērtējumā dokumentē ierobežojuma iemeslus, tostarp novērtē ierobežojuma nepieciešamību, samērīgumu un tā piemērošanas ilgumu.

                     Ierobežojumi, kas noteikti attiecībā uz datu subjekta piekļuvi savai medicīniskajai kartei, attiecas tikai uz pieprasījumiem par tiešu piekļuvi psiholoģiska vai psihiatriska rakstura personas medicīniskajiem datiem, ja piekļuve šādiem datiem varētu apdraudēt datu subjekta veselību. Šis ierobežojums ir samērīgs ar to, kas ir absolūti nepieciešams datu subjekta aizsardzībai. Piekļuvi šādai informācijai nodrošina ar datu subjekta izvēlēta ārsta starpniecību. Ir jānodrošina šā ārsta piekļuve visai informācijai un rīcības brīvība lemt par to, kā un kādu piekļuvi atļaut datu subjektam.
               Šā punkta a) apakšpunktā minēto informācijas sniegšanu var atlikt, izlaist vai atteikt, ja tādējādi ierobežojums, kas uzlikts saskaņā ar Regulas (ES) 2018/1725 25. panta 8. punktu, vairs nebūtu iedarbīgs.
               Aģentūra pēc attiecīgā ierobežojuma pieņemšanas ik pēc sešiem mēnešiem pārskata tā piemērošanu un dara to arī attiecīgās izmeklēšanas noslēgumā. Pēc tam pārzinis reizi sešos mēnešos pārliecinās, vai ir nepieciešams attiecīgo ierobežojumu uzturēt spēkā.

               3.   Ierakstu un attiecīgā gadījumā dokumentus, kuros ir fiksēti attiecīgie faktu un juridiskie elementi, reģistrē. Tos pēc pieprasījuma dara pieejamus Eiropas Datu aizsardzības uzraudzītājam.

            7. pants
            Tiesības uz labošanu, dzēšanu un apstrādes ierobežošanu

               1.   Pienācīgi pamatotos gadījumos un saskaņā ar šajā lēmumā paredzētajiem nosacījumiem pārzinis var ierobežot tiesības uz labošanu, dzēšanu un ierobežošanu šādu apstrādes darbību kontekstā, ja tas ir nepieciešams un samērīgi:

                           a)

                           veicot administratīvu izmeklēšanu un izskatot disciplinārlietas;

                           b)

                           veicot provizoriskas darbības saistībā ar iespējamiem pārkāpumiem, par ko ziņots OLAF;

                           c)

                           izskatot trauksmes celšanas gadījumus;

                           d)

                           risinot (formālas un neformālas) procedūras aizskaršanas gadījumos;

                           e)

                           izskatot iekšējas un ārējas sūdzības;

                           f)

                           veicot iekšējas revīzijas;

                           g)

                           datu aizsardzības speciālistam veicot izmeklēšanu saskaņā ar Regulas (ES) 2018/1725 45. panta 2. punktu;

                           h)

                           veicot (IT) drošības izmeklēšanu iekšēji vai ar ārēju iesaisti (piemēram, CERT-EU).

               2.   Ja Aģentūra pilnīgi vai daļēji ierobežo Regulas (ES) 2018/1725 18. pantā, 19. panta 1. punktā un 20. panta 1. punktā minēto tiesību uz labošanu, dzēšanu un apstrādes ierobežošanu piemērošanu, tā veic šā lēmuma 6. panta 2. punktā minētos pasākumus un reģistrē ierakstu saskaņā ar 6. panta 3. punktu.

            8. pants
            Datu subjekta informēšana par persondatu aizsardzības pārkāpumiem un elektronisko sakaru konfidencialitāte

               1.   Pienācīgi pamatotos gadījumos un saskaņā ar šajā lēmumā paredzētajiem nosacījumiem pārzinis var ierobežot datu subjekta tiesības tikt informētam par persondatu aizsardzības pārkāpumiem šādu apstrādes darbību kontekstā, ja tas ir nepieciešams un samērīgi:

                           a)

                           veicot administratīvu izmeklēšanu un izskatot disciplinārlietas;

                           b)

                           veicot provizoriskas darbības saistībā ar iespējamiem pārkāpumiem, par ko ziņots OLAF;

                           c)

                           izskatot trauksmes celšanas gadījumus;

                           d)

                           risinot (formālas un neformālas) procedūras aizskaršanas gadījumos;

                           e)

                           izskatot iekšējas un ārējas sūdzības;

                           f)

                           veicot iekšējas revīzijas;

                           g)

                           datu aizsardzības speciālistam veicot izmeklēšanu saskaņā ar Regulas (ES) 2018/1725 45. panta 2. punktu;

                           h)

                           veicot (IT) drošības izmeklēšanu iekšēji vai ar ārēju iesaisti (piemēram, CERT-EU).

               2.   Pienācīgi pamatotos gadījumos un saskaņā ar šajā lēmumā paredzētajiem nosacījumiem pārzinis var ierobežot tiesības uz elektronisko sakaru konfidencialitāti šādu apstrādes darbību kontekstā, ja tas ir nepieciešams un samērīgi:

                           a)

                           veicot administratīvu izmeklēšanu un izskatot disciplinārlietas;

                           b)

                           veicot provizoriskas darbības saistībā ar iespējamiem pārkāpumiem, par ko ziņots OLAF;

                           c)

                           izskatot trauksmes celšanas gadījumus;

                           d)

                           risinot formālas procedūras aizskaršanas gadījumos;

                           e)

                           izskatot iekšējas un ārējas sūdzības;

                           f)

                           veicot (IT) drošības izmeklēšanu iekšēji vai ar ārēju iesaisti (piemēram, CERT-EU).

               3.   Ja aģentūra ierobežo Regulas (ES) 2018/1725 35. un 36. pantā minēto datu subjekta informēšanu par persondatu aizsardzības pārkāpumiem vai tiesības uz elektronisko sakaru konfidencialitāti, tā sagatavo ierakstu par ierobežojuma iemesliem un to reģistrē saskaņā ar šā lēmuma 5. panta 3. punktu. Piemēro šā lēmuma 5. panta 4. punktu.

            9. pants
            Stāšanās spēkā
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

            Bilbao, 2019. gada 11. decembris

                  Eiropas Darba drošības un veselības aizsardzības aģentūras vārdā –

                  valdes priekšsēdētāja

               Christa SCHWENG

            (1)  OV L 295, 21.11.2018., 39. lpp.

            (2)  OV L 30, 31.1.2019., 58. lpp.

            (3)  Eiropas Parlamenta un Padomes Regula (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (OV L 119, 4.5.2016., 1. lpp.)

            (4)  Eiropas Parlamenta un Padomes 2016. gada 27. aprīļa Direktīva (ES) 2016/680 par fizisku personu aizsardzību attiecībā uz personas datu apstrādi, ko veic kompetentās iestādes, lai novērstu, izmeklētu, atklātu noziedzīgus nodarījumus vai sauktu pie atbildības par tiem vai izpildītu kriminālsodus, un par šādu datu brīvu apriti, ar ko atceļ Padomes Pamatlēmumu 2008/977/TI (OV L 119, 4.5.2016., 89. lpp.).


Komisijas 26.08.2020. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9915 - MITSUBISHI CORPORATION ENERGY / ENEOS / TAIYO KOYU) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 27.08.2020. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9877 - PRO DIAGNOSTIC GROUP / FUTURELIFE / DISCARE CZ JV) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 01.09.2020. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9572 - BMW / DAIMLER / FORD / PORSCHE / HYUNDAI / KIA / IONITY) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


title: Politikas un drošības komitejas lēmums (KĀDP) 2020/1250 (2020. gada 1. septembris) par ES misijas spēku komandiera iecelšanu Eiropas Savienības KDAP militārajai apmācības misijai Centrālāfrikas Republikā (EUTM RCA) un ar ko atceļ Lēmumu (KĀDP) 2019/1113 (EUTM RCA/2/2020)

text:
                  4.9.2020

                  LV

                  Eiropas Savienības Oficiālais Vēstnesis

                  L 290/14

         POLITIKAS UN DROŠĪBAS KOMITEJAS LĒMUMS (KĀDP) 2020/1250
         (2020. gada 1. septembris)
         par ES misijas spēku komandiera iecelšanu Eiropas Savienības KDAP militārajai apmācības misijai Centrālāfrikas Republikā (EUTM RCA) un ar ko atceļ Lēmumu (KĀDP) 2019/1113 (EUTM RCA/2/2020)
         POLITIKAS UN DROŠĪBAS KOMITEJA,
         ņemot vērā Līgumu par Eiropas Savienību un jo īpaši tā 38. pantu,
         ņemot vērā Padomes Lēmumu (KĀDP) 2016/610 (2016. gada 19. aprīlis) par Eiropas Savienības KDAP militāru apmācības misiju Centrālāfrikas Republikā (EUTM RCA) (1) un jo īpaši tā 5. panta 1. punktu,
         tā kā:

                     (1)

                     Ar Lēmumu (KĀDP) 2016/610 Padome pilnvaroja Politikas un drošības komiteju (PDK) saskaņā ar Līguma par Eiropas Savienību 38. pantu pieņemt attiecīgus lēmumus par Eiropas Savienības KDAP militārās apmācības misijas Centrālāfrikas Republikā (EUTM RCA) politisko kontroli un stratēģisko vadību, tostarp lēmumus par nākamo ES misijas spēku komandieru iecelšanu.

                     (2)

                     PDK 2019. gada 19. jūnijā pieņēma Lēmumu (KĀDP) 2019/1113 (2), ar ko par EUTM RCA ES misijas spēku komandieri tika iecelts brigādes ģenerālis Éric PELTIER.

                     (3)

                     Militārās plānošanas un īstenošanas centra direktors 2020. gada 6. jūlijā ierosināja par EUTM RCA ES misijas spēku komandieri no 2020. gada 19. septembra iecelt pulkvedi Paulo Manuel SIMÕES DAS NEVES DE ABREU, kas nomainītu brigādes ģenerāli Éric PELTIER.

                     (4)

                     ES Militārā komiteja 2020. gada 10. jūlijā vienojās ieteikt PDK apstiprināt šo priekšlikumu.

                     (5)

                     Portugāle ir norādījusi, ka tad, kad pulkvedis Paulo Manuel SIMÕES DAS NEVES DE ABREU tiks iecelts par EUTM RCA ES misijas spēku komandieri, viņš tiks paaugstināts par brigādes ģenerāli.

                     (6)

                     Būtu jāpieņem lēmums par brigādes ģenerāļa Paulo Manuel SIMÕES DAS NEVES DE ABREU iecelšanu. Turklāt būtu jāatceļ Lēmums (KĀDP) 2019/1113.

                     (7)

                     Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā,

               IR PIEŅĒMUSI ŠO LĒMUMU.

            1. pants
            Par ES misijas spēku komandieri Eiropas Savienības KDAP militārajai apmācības misijai Centrālāfrikas Republikā (EUTM RCA) no 2020. gada 19. septembra ar šo tiek iecelts brigādes ģenerālis Paulo Manuel SIMÕES DAS NEVES DE ABREU.

            2. pants
            Lēmums (KĀDP) 2019/1113 ar šo tiek atcelts no 2020. gada 19. septembra.

            3. pants
            Šis lēmums stājas spēkā tā pieņemšanas dienā.

            Briselē, 2020. gada 1. septembrī

                  Politikas un drošības komitejas vārdā –

                  priekšsēdētāja

               S. FROM-EMMESBERGER

            (1)  OV L 104, 20.4.2016., 21. lpp.

            (2)  Politikas un drošības komitejas Lēmums (KĀDP) 2019/1113 (2019. gada 19. jūnijs) par ES misijas spēku komandiera iecelšanu Eiropas Savienības KDAP militārajai apmācības misijai Centrālāfrikas Republikā (EUTM RCA) (EUTM RCA/1/2019) (OV L 176, 1.7.2019., 4. lpp.).


title: Dalībvalstu valdību pārstāvju Lēmums (ES) 2020/1251 (2020. gada 2. septembris), ar ko ieceļ amatā trīs Tiesas tiesnešus un vienu ģenerāladvokātu

text:
                  7.9.2020

                  LV

                  Eiropas Savienības Oficiālais Vēstnesis

                  L 292/1

         DALĪBVALSTU VALDĪBU PĀRSTĀVJU LĒMUMS (ES) 2020/1251
         (2020. gada 2. septembris),
         ar ko ieceļ amatā trīs Tiesas tiesnešus un vienu ģenerāladvokātu
         EIROPAS SAVIENĪBAS DALĪBVALSTU VALDĪBU PĀRSTĀVJI,
         ņemot vērā Līgumu par Eiropas Savienību un jo īpaši tā 19. pantu,
         ņemot vērā Līgumu par Eiropas Savienības darbību un jo īpaši tā 253. un 255. pantu,
         tā kā:

                     (1)

                     Tiesas četrpadsmit tiesnešu un sešu ģenerāladvokātu, tostarp Beļģijas Karalistes izvirzītā tiesneša, pilnvaru termiņš beigsies 2021. gada 6. oktobrī. Būtu jāveic iecelšana šajā amatā uz laikposmu, kas sākas 2021. gada 7. oktobrī un beidzas 2027. gada 6. oktobrī.

                     (2)

                        Koen LENAERTS kunga kandidatūra ir ierosināta Tiesas tiesneša pilnvaru atjaunināšanai.

                     (3)

                     Turklāt saskaņā ar Protokola Nr. 3 par Eiropas Savienības Tiesas statūtiem 5. un 7. pantu un pēc Egila LEVITA kunga atkāpšanās no amata, kas stājās spēkā 2019. gada 17. jūnijā, būtu jāieceļ amatā Tiesas tiesnesis uz Egila LEVITA kunga atlikušo pilnvaru laiku, proti, līdz 2024. gada 6. oktobrim.

                     (4)

                     Šim amatam ir ierosināta Inetas ZIEMELES kundzes kandidatūra.

                     (5)

                     Saskaņā ar šīm pašām normām un pēc Jiří MALENOVSKÝ kunga atkāpšanās no amata, kas stājas spēkā 2020. gada 6. oktobrī, būtu jāieceļ amatā Tiesas tiesnesis uz Jiří MALENOVSKÝ kunga atlikušo pilnvaru laiku, proti, līdz 2024. gada 6. oktobrim.

                     (6)

                     Šim amatam ir ierosināta Jan PASSER kunga kandidatūra.

                     (7)

                     Visbeidzot, sakarā ar Apvienotās Karalistes izstāšanos no Savienības būtu jāieceļ ģenerāladvokāts Tiesā uz Apvienotās Karalistes izvirzītā ģenerāladvokāta atlikušo pilnvaru laiku, proti, līdz 2021. gada 6. oktobrim.

                     (8)

                     Šim amatam ir ierosināta Athanasios RANTOS kunga kandidatūra.

                     (9)

                     Komiteja, kas izveidota ar Līguma par Eiropas Savienības darbību 255. pantu, ir sniegusi pozitīvu atzinumu par šo kandidātu atbilstību Tiesas tiesneša un ģenerāladvokāta pienākumu veikšanai,

               IR PIEŅĒMUŠI ŠO LĒMUMU.

            1. pants

               Koen LENAERTS kungs tiek iecelts par Tiesas tiesnesi uz laikposmu no 2021. gada 7. oktobra līdz 2027. gada 6. oktobrim.

            2. pants
            Ineta ZIEMELES kundze tiek iecelta par Tiesas tiesnesi uz laikposmu no 2020. gada 7. septembra līdz 2024. gada 6. oktobrim.

            3. pants

               Jan PASSER kungs tiek iecelts par Tiesas tiesnesi uz laikposmu no 2020. gada 6. oktobra līdz 2024. gada 6. oktobrim.

            4. pants

               Athanasios RANTOS kungs tiek iecelts par Tiesas ģenerāladvokātu uz laikposmu no 2020. gada 7. septembra līdz 2021. gada 6. oktobrim.

            5. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.

            Briselē, 2020. gada 2. septembrī

                  priekšsēdētājs

               M. CLAUSS


title: Padomes Lēmums (ES) 2019/453 (2019. gada 19. marts) par to, lai Savienības vārdā parakstītu Statusa nolīgumu starp Eiropas Savienību un Melnkalni par darbībām, ko Melnkalnē veic Eiropas Robežu un krasta apsardzes aģentūra

text:
                  21.3.2019

                  LV

                  Eiropas Savienības Oficiālais Vēstnesis

                  L 79/1

         PADOMES LĒMUMS (ES) 2019/453
         (2019. gada 19. marts)
         par to, lai Savienības vārdā parakstītu Statusa nolīgumu starp Eiropas Savienību un Melnkalni par darbībām, ko Melnkalnē veic Eiropas Robežu un krasta apsardzes aģentūra
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 77. panta 2. punkta b) un d) apakšpunktu un 79. panta 2. punkta c) apakšpunktu saistībā ar 218. panta 5. punktu,
         ņemot vērā Eiropas Komisijas priekšlikumu,
         tā kā:

                     (1)

                     Ievērojot Eiropas Parlamenta un Padomes Regulas (ES) 2016/1624 (1) 54. panta 4. punktu, gadījumos, kad ir paredzēts, ka Eiropas Robežu un krasta apsardzes vienības tiks izvietotas trešā valstī darbībās, kurās vienību dalībniekiem būs īstenošanas pilnvaras, vai ja citas darbības trešās valstīs to prasa, Savienībai ar attiecīgo trešo valsti jānoslēdz statusa nolīgums. Minētajam statusa nolīgumam būtu jāietver visi aspekti, kas vajadzīgi, lai veiktu darbības.

                     (2)

                     Padome 2017. gada 16. oktobrī pilnvaroja Komisiju sākt sarunas ar Melnkalni par statusa nolīgumu par darbībām, ko Melnkalnē veic Eiropas Robežu un krasta apsardzes aģentūra (“nolīgums”).

                     (3)

                     Sarunas tika veiksmīgi noslēgtas, 2019. gada 5. februārī parafējot nolīgumu.

                     (4)

                     Šis lēmums ir to Šengenas acquis noteikumu pilnveidošana, kuru īstenošanā Apvienotā Karaliste nepiedalās saskaņā ar Padomes Lēmumu 2000/365/EK (2); tādēļ Apvienotā Karaliste nepiedalās šā lēmuma pieņemšanā, un Apvienotajai Karalistei šis lēmums nav saistošs un nav jāpiemēro.

                     (5)

                     Šis lēmums ir to Šengenas acquis noteikumu pilnveidošana, kuru īstenošanā Īrija nepiedalās saskaņā ar Padomes Lēmumu 2002/192/EK (3); tādēļ Īrija nepiedalās šā lēmuma pieņemšanā, un Īrijai šis lēmums nav saistošs un nav jāpiemēro.

                     (6)

                     Saskaņā ar 1. un 2. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās šā lēmuma pieņemšanā, un Dānijai šis lēmums nav saistošs un nav jāpiemēro. Tā kā šis lēmums pilnveido Šengenas acquis, Dānija saskaņā ar minētā protokola 4. pantu sešos mēnešos pēc tam, kad Padome ir pieņēmusi lēmumu par šo lēmumu, izlemj, vai tā šo lēmumu ieviesīs savos tiesību aktos.

                     (7)

                     Tāpēc nolīgums būtu jāparaksta un pievienotā kopīgā deklarācija būtu jāapstiprina,

               IR PIEŅĒMUSI ŠO LĒMUMU.

            1. pants
            Ar šo atļauj Savienības vārdā parakstīt Statusa nolīgumu starp Eiropas Savienību un Melnkalni par darbībām, ko Melnkalnē veic Eiropas Robežu un krasta apsardzes aģentūra, ņemot vērā tā noslēgšanu (4).

            2. pants
            Savienības vārdā tiek apstiprināta šim lēmumam pievienotā kopīgā deklarācija.

            3. pants
            Ar šo Padomes priekšsēdētājs tiek pilnvarots norīkot personu vai personas, kas ir tiesīgas Savienības vārdā parakstīt nolīgumu.

            4. pants
            Šis lēmums stājas spēkā tā pieņemšanas dienā.

            Briselē, 2019. gada 19. martā

                  Padomes vārdā –

                  priekšsēdētājs

               G. CIAMBA

            (1)  Eiropas Parlamenta un Padomes Regula (ES) 2016/1624 (2016. gada 14. septembris) par Eiropas Robežu un krasta apsardzi un ar ko groza Eiropas Parlamenta un Padomes Regulu (ES) 2016/399 un ar ko atceļ Eiropas Parlamenta un Padomes Regulu (EK) Nr. 863/2007, Padomes Regulu (EK) Nr. 2007/2004 un Padomes Lēmumu 2005/267/EK (OV L 251, 16.9.2016., 1. lpp.).

            (2)  Padomes Lēmums 2000/365/EK (2000. gada 29. maijs) par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā (OV L 131, 1.6.2000., 43. lpp.).

            (3)  Padomes Lēmums 2002/192/EK (2002. gada 28. februāris) par Īrijas lūgumu piedalīties dažu Šengenas acquis noteikumu īstenošanā (OV L 64, 7.3.2002., 20. lpp.).

            (4)  Nolīguma tekstu publicēs kopā ar lēmumu par tā noslēgšanu.

            PIELIKUMS

               KOPĪGĀ DEKLARĀCIJA ATTIECĪBĀ UZ ISLANDI, NORVĒĢIJU, ŠVEICI UN LIHTENŠTEINU

            Statusa nolīguma starp Eiropas Savienību un Melnkalni par darbībām, ko Melnkalnē veic Eiropas Robežu un krasta apsardzes aģentūra, Puses ņem vērā ciešās attiecības starp Eiropas Savienību un Norvēģiju, Islandi, Šveici un Lihtenšteinu, jo īpaši ņemot vērā 1999. gada 18. maija un 2004. gada 26. oktobra nolīgumus par minēto valstu asociēšanu Šengenas acquis īstenošanā, piemērošanā un pilnveidošanā.
            Šādos apstākļos ir vēlams, ka Norvēģijas, Islandes, Šveices un Lihtenšteinas iestādes, no vienas puses, un Melnkalne, no otras puses, nekavējoties noslēdz divpusējus nolīgumus par darbībām, ko Melnkalnē veic Eiropas Robežu un krasta apsardzes aģentūra, ar līdzīgiem nosacījumiem kā šajā Statusa nolīgumā starp Eiropas Savienību un Melnkalni par darbībām, ko Melnkalnē veic Eiropas Robežu un krasta apsardzes aģentūra.


title: Padomes Lēmums (ES) 2019/458 (2019. gada 19. marts), ar ko groza Lēmumu 1999/70/EK par dalībvalstu centrālo banku ārējiem revidentiem attiecībā uz Luksemburgas Centrālās bankas (Banque centrale du Luxembourg) ārējiem revidentiem

text:
                  21.3.2019

                  LV

                  Eiropas Savienības Oficiālais Vēstnesis

                  L 79/17

         PADOMES LĒMUMS (ES) 2019/458
         (2019. gada 19. marts),
         ar ko groza Lēmumu 1999/70/EK par dalībvalstu centrālo banku ārējiem revidentiem attiecībā uz Luksemburgas Centrālās bankas (Banque centrale du Luxembourg) ārējiem revidentiem
         EIROPAS SAVIENĪBAS PADOME,
         Ņemot vērā Protokolu (Nr. 4) par Eiropas Centrālo banku sistēmas Statūtiem un Eiropas Centrālās bankas Statūtiem, kas pievienots Līgumam par Eiropas Savienību un Līgumam par Eiropas Savienības darbību, un jo īpaši tā 27. panta 1. punktu,
         ņemot vērā Eiropas Centrālās bankas Ieteikumu (2019. gada 14. februāris) Eiropas Savienības Padomei par Banque centrale du Luxembourg ārējiem revidentiem (ECB/2019/6) (1),
         tā kā:

                     (1)

                     Eiropas Centrālās bankas (ECB) un dalībvalstu, kuru valūta ir euro, nacionālo centrālo banku pārskati ir jārevidē neatkarīgiem ārējiem revidentiem, kurus ieteikusi ECB Padome un apstiprinājusi Eiropas Savienības Padome.

                     (2)

                     Luksemburgas Centrālās bankas (Banque centrale du Luxembourg) pašreizējo ārējo revidentu – Deloitte Audit SARL – pilnvaru termiņš beidzās pēc 2018. finanšu gada revīzijas pabeigšanas. Tāpēc ir jāieceļ ārējie revidenti laikposmam no 2019. finanšu gada.

                     (3)

                        Banque centrale du Luxembourg par saviem ārējiem revidentiem 2019.–2023. finanšu gadā ir izvēlējusies Ernst & Young S.A.

                     (4)

                     ECB Padome iesaka par Banque centrale du Luxembourg ārējiem revidentiem 2019.–2023. finanšu gadā iecelt Ernst & Young S.A.

                     (5)

                     Pēc ECB Padomes ieteikuma būtu attiecīgi jāgroza Padomes Lēmums 1999/70/EK (2),

               IR PIEŅĒMUSI ŠO LĒMUMU.

            1. pants
            Lēmuma 1999/70/EK 1. panta 7. punktu aizstāj ar šādu:

                  “7.   Ar šo par Banque centrale du Luxembourg ārējiem revidentiem 2019.–2023. finanšu gadam apstiprina Ernst & Young S.A.”.

            2. pants
            Šis lēmums stājas spēkā tā paziņošanas dienā.

            3. pants
            Šis lēmums ir adresēts ECB.

            Briselē, 2019. gada 19. martā

                  Padomes vārdā –

                  priekšsēdētājs

               G. CIAMBA

            (1)  OV C 67, 20.2.2019., 1. lpp.

            (2)  Padomes Lēmums 1999/70/EK (1999. gada 25. janvāris) par dalībvalstu centrālo banku ārējiem revidentiem (OV L 22, 29.1.1999., 69. lpp.).


title: Padomes Lēmums (2019. gada 15. aprīlis), ar ko ieceļ Darba drošības un veselības aizsardzības padomdevējas komitejas locekļus un locekļu vietniekus no Beļģijas, Grieķijas, Francijas un Maltas

text:
                  23.4.2019

                  LV

                  Eiropas Savienības Oficiālais Vēstnesis

                  C 142/20

         PADOMES LĒMUMS
         (2019. gada 15. aprīlis),
         ar ko ieceļ Darba drošības un veselības aizsardzības padomdevējas komitejas locekļus un locekļu vietniekus no Beļģijas, Grieķijas, Francijas un Maltas
         (2019/C 142/03)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Lēmumu (2003. gada 22. jūlijs) par Darba drošības un veselības aizsardzības padomdevējas komitejas izveidošanu (1) un jo īpaši tā 3. pantu,
         ņemot vērā kandidātu sarakstu, ko Padomei iesniegušas dalībvalstu valdības,
         tā kā:

                     (1)

                     Padome ar 2019. gada 12. marta lēmumu (2) iecēla amatā Darba drošības un veselības aizsardzības padomdevējas komitejas locekļus un locekļu vietniekus uz laikposmu no 2019. gada 1. marta līdz 2022. gada 28. februārim.

                     (2)

                     Beļģijas, Grieķijas un Maltas valdības, Beļģijas, Grieķijas, Francijas un Maltas darba ņēmēju organizācijas un Beļģijas, Grieķijas, Francijas un Maltas darba devēju organizācijas ir izvirzījušas jaunas kandidatūras, lai aizpildītu vairākas amata vietas,

               IR PIEŅĒMUSI ŠO LĒMUMU.

            1. pants
            Ar šo par Darba drošības un veselības aizsardzības padomdevējas komitejas locekļiem un locekļu vietniekiem uz laikposmu, kas beidzas 2022. gada 28. februārī, ieceļ šādas personas:
            I.   VALDĪBU PĀRSTĀVJI

                        Valsts

                        Locekļi

                        Vietnieki

                        Beļģija

                           Godelieve PONNET kundze

                           Véronique CRUTZEN kundze

                           Xavier LEBICHOT kungs

                        Grieķija

                           Ioannis KONSTANTAKOPOULOS kungs

                           Georgios GOURZOULIDIS kungs

                           Aggeliki MOIROU kundze

                        Malta

                           Mark GAUCI kungs

                           David SALIBA kungs

                           Melhino MERCIECA kungs

            II.   ARODBIEDRĪBU PĀRSTĀVJI

                        Valsts

                        Locekļi

                        Vietnieki

                        Beļģija

                           Caroline VERDOOT kundze

                           Herman FONCK kungs

                           Kris VAN EYCK kungs

                        Grieķija

                           Andreas STOIMENIDIS kungs

                           Ioannis ADAMAKIS kungs

                           Alexandros KOMINIS kungs

                        Francija

                           Abderrafik ZAIGOUCHE kungs

                           Edwina LAMOUREUX kundze

                           Jean-Paul ZERBIB kungs

                        Malta

                           Alfred LIA kungs

                           Edwin BALZAN kungs

                           Anthony CASARU kungs

            III.   DARBA DEVĒJU ORGANIZĀCIJU PĀRSTĀVJI

                        Valsts

                        Locekļi

                        Vietnieki

                        Beļģija

                           Kris DE MEESTER kungs

                           Dorothée DUPUIS kundze

                           Marc JUNIUS kungs

                        Grieķija

                           Christos KAVALOPOULOS kungs

                           Antonios MEGOULIS kungs

                           Anastasia AVLONITOU kundze

                        Francija

                           Nathalie BUET kundze

                           Franck GAMBELLI kungs

                           Pierre THILLAUD kungs

                        Malta

                           Abigail MAMO kundze

                           Joe DELIA kungs

                           Andy TANTI kungs

            2. pants
            Vēl neizraudzītos locekļus un vietniekus Padome iecels vēlāk.

            3. pants
            Šo lēmumu informācijas vajadzībām publicē Eiropas Savienības Oficiālajā Vēstnesī.

            Luksemburgā, 2019. gada 15. aprīlī

                  Padomes vārdā –

                  priekšsēdētājs

               P. DAEA

            (1)  OV C 218, 13.9.2003., 1. lpp.

            (2)  OV C 100, 15.3.2019., 1. lpp.


title: Eiropas Centrālās bankas Lēmums (ES) 2019/669 (2019. gada 4. aprīlis), ar ko groza Lēmumu ECB/2013/10 par euro banknošu nominālvērtībām, parametriem, atveidošanu, apmaiņu un izņemšanu no apgrozības (ECB/2019/9)

text:
                  29.4.2019

                  LV

                  Eiropas Savienības Oficiālais Vēstnesis

                  L 113/6

         EIROPAS CENTRĀLĀS BANKAS LĒMUMS (ES) 2019/669
         (2019. gada 4. aprīlis),
         ar ko groza Lēmumu ECB/2013/10 par euro banknošu nominālvērtībām, parametriem, atveidošanu, apmaiņu un izņemšanu no apgrozības (ECB/2019/9)
         EIROPAS CENTRĀLĀS BANKAS PADOME,
         ņemot vērā Līgumu par Eiropas Savienības darbību un jo īpaši tā 128. panta 1. punktu,
         ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 16. pantu,
         tā kā:

                     (1)

                     Eiropas Centrālā banka (ECB) 2013. gada 19. aprīlī pieņēma Lēmumu ECB/2013/10 (1), ar kuru noteica vairākus tehniskos standartus, kas attiecas gan uz pašreizējām, gan nākotnes euro banknošu sērijām, kā arī precizēja dažus noteikumus un procedūras attiecībā uz euro banknotēm.

                     (2)

                     ECB nolēmusi veikt grozījumus euro banknošu otrajā sērijā, kas pazīstama kā Europa sērija. Tiks samazināts 100 euro un 200 euro nomināla banknošu augstums.

                     (3)

                     ECB Padome 2016. gada 4. maijā nolēma Europa sērijā neiekļaut 500 euro nomināla banknotes.

                     (4)

                     Turklāt Horvātijas pievienošanās 2013. gadā nozīmē, ka euro banknošu otrās sērijas 50, 100 un 200 euro nomināliem jāpievieno ECB iniciāļi horvātu valodā. Tos pievienos dizaina elementam, kurā iekļauti Eiropas Savienības oficiālo valodu varianti.

                     (5)

                     Konsekvences dēļ robežvērtība prasībai iesniegt dokumentus par euro banknošu izcelsmi un klienta vai attiecīgā gadījumā faktiskā īpašnieka identitātes datiem, kā definēts Eiropas Parlamenta un Padomes Direktīvā (ES) 2015/849 (2), būtu jāpalielina līdz 10 000 euro. Šis palielinājums saskaņos to ar robežvērtību, kas attiecas uz personām, kuras veic preču tirdzniecību, skaidrā naudā veicot vai saņemot maksājumus, kuru summa ir 10 000 euro vai vairāk, saskaņā ar Direktīvu (ES) 2015/849.

                     (6)

                     Jāprecizē, ka bojātu banknošu apmaiņa var notikt, apmainot banknotes pret jebkura nomināla banknotēm ar tādu pašu vērtību vai pārvedot vai kreditējot attiecīgo vērtību uz pieprasītāja kontu. Jāprecizē, ka maksu par tādu īstu banknošu apmaiņu, kas bojātas ar aizsargierīcēm, piemēro arī tad, ja pieprasītājs pieprasa, lai nacionālā centrālā banka (NCB) pārved vai kreditē attiecīgo banknošu vērtību uz kontu.

                     (7)

                     Tādēļ attiecīgi jāgroza Lēmums ECB/2013/10,

               IR PIEŅĒMUSI ŠO LĒMUMU.

            1. pants
            Grozījumi
            Lēmumu ECB/2013/10 groza šādi.

                        1)

                        šādi groza 1. pantu:

                                    a)

                                    ar šādu punktu aizstāj 1. punktu:

                                       “1.   Pirmās sērijas euro banknotes ietver septiņas euro banknošu nominālvērtības no pieciem līdz 500 euro. Otrās sērijas euro banknotes ietver sešas nominālvērtības no pieciem līdz 200 euro. Euro banknotes ataino tēmu “Eiropas laikmeti un stili” ar šādiem galvenajiem parametriem.

                                                   Nominālvērtība (EUR)

                                                   Izmēri (pirmā sērija)

                                                   Izmēri (otrā sērija)

                                                   Dominējošā krāsa

                                                   Dizains

                                                   5

                                                   120 × 62 mm

                                                   120 × 62 mm

                                                   Pelēka

                                                   Klasisks

                                                   10

                                                   127 × 67 mm

                                                   127 × 67 mm

                                                   Sarkana

                                                   Romāņu

                                                   20

                                                   133 × 72 mm

                                                   133 × 72 mm

                                                   Zila

                                                   Gotisks

                                                   50

                                                   140 × 77 mm

                                                   140 × 77 mm

                                                   Oranža

                                                   Renesanses

                                                   100

                                                   147 × 82 mm

                                                   147 × 77 mm

                                                   Zaļa

                                                   Baroka un rokoko

                                                   200

                                                   153 × 82 mm

                                                   153 × 77 mm

                                                   Dzelteni brūna

                                                   Tērauda un stikla arhitektūra

                                                   500

                                                   160 × 82 mm

                                                   Otrajā sērijā nav iekļauta

                                                   Purpursarkana

                                                   Modernā 20. gadsimta arhitektūra”;

                                    b)

                                    ar šādu apakšpunktu aizstāj 2. punkta c) apakšpunktu:

                                                “c)

                                                ECB nosaukuma abreviatūra Eiropas Savienības oficiālajās valodās;

                                                            i)

                                                            uz pirmās sērijas euro banknotēm ietverot ECB abreviatūru šādās piecās oficiālajās valodās – BCE, ECB, EZB, EKT un EKP;

                                                            ii)

                                                            uz otrās sērijas euro banknotēm ar: 1) 5 euro, 10 euro un 20 euro nominālvērtību ietverot ECB abreviatūru šādās deviņās oficiālajās valodās – BCE, ECB, ЕЦБ, EZB, EKP, EKT, EKB, BĊE un EBC; un 2) 50 euro, 100 euro un 200 euro nominālvērtību ietverot ECB abreviatūru šādās desmit oficiālajās valodās – BCE, ECB, ЕЦБ, EZB, EKP, EKT, ESB, EKB, BĊE un EBC;”;

                        2)

                        ar šādu apakšpunktu aizstāj 3. panta 2. punkta h) apakšpunktu:

                                    “h)

                                    ja Regulas (EK) Nr. 1338/2001 6. panta 1. punktā minētās iestādes un uzņēmumi vienā vai vairākās reizēs nodod apmaiņai bojātas īstas euro banknotes vismaz 10 000 euro vērtībā, šīs iestādes un uzņēmumi iesniedz dokumentus par banknošu izcelsmi un klienta vai attiecīgos gadījumos tāda patiesā īpašnieka identifikācijas datus, kas noteikts Eiropas Parlamenta un Padomes Direktīvā (ES) 2015/849 (*1). Šis pienākums ir spēkā arī tad, ja pastāv šaubas, vai sasniegts 10 000 euro robežvērtības slieksnis. Šajā punktā paredzētie noteikumi neierobežo stingrākas identificēšanas un ziņošanas prasības, ko dalībvalstis pieņēmušas, transponējot Direktīvu (ES) 2015/849.

                           (*1)  Eiropas Parlamenta un Padomes Direktīva (ES) 2015/849 (2015. gada 20. maijs) par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Eiropas Parlamenta un Padomes Regulu (ES) Nr. 684/2012 un atceļ Eiropas Parlamenta un Padomes Direktīvu 2005/60/EK un Komisijas Direktīvu 2006/70/EK (OV L 141, 5.6.2015., 73. lpp.).”;"

                        3)

                        šādu jaunu 4. punktu pievieno 3. pantam:

                           “4.   NCB var veikt apmaiņu, pēc NCB ieskatiem izsniedzot jebkura nomināla skaidru naudu banknošu vērtībā, pārvedot banknošu vērtību uz pieprasītāja bankas kontu, kuru var nepārprotami identificēt ar starptautisko maksājumu konta numura identifikatoru (IBAN), kā definēts Eiropas Parlamenta un Padomes Regulas (ES) Nr. 260/2012 (*2) 2. panta 15. punktā, vai kreditējot banknošu vērtību pieprasītāja kontā NCB.

                           (*2)  Eiropas Parlamenta un Padomes Regula (ES) Nr. 260/2012 (2012. gada 14. marts), ar ko nosaka tehniskās un darbības prasības kredīta pārvedumiem un tiešā debeta maksājumiem euro un groza Regulu (EK) Nr. 924/2009 (OV L 94, 30.3.2012., 22. lpp.).”;"

                        4)

                        ar šādu punktu aizstāj 4. panta 1. punktu:

                           “1.   NCB iekasē maksu no Regulas (EK) Nr. 1338/2001 6. panta 1. punktā minētajām iestādēm un uzņēmējiem, kad tie pieprasa saskaņā ar 3. pantu apmainīt īstas euro banknotes, kas bojātas ar aizsargierīcēm. Šo maksu piemēro neatkarīgi no tā, vai NCB apmaiņu veic skaidrā naudā vai banknošu vērtību pārved uz kontu vai kreditē tajā.”

            2. pants
            Stāšanās spēkā
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.

            Frankfurtē pie Mainas, 2019. gada 4. aprīlī

                  ECB Padomes vārdā –

                  ECB priekšsēdētājs

               Mario DRAGHI

            (1)  Lēmums ECB/2013/10 (2013. gada 19. aprīlis) par euro banknošu nominālvērtībām, parametriem, atveidošanu, apmaiņu un izņemšanu no apgrozības (OV L 118, 30.4.2013., 37. lpp.).

            (2)  Eiropas Parlamenta un Padomes Direktīva (ES) 2015/849 (2015. gada 20. maijs) par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Eiropas Parlamenta un Padomes Regulu (ES) Nr. 684/2012 un atceļ Eiropas Parlamenta un Padomes Direktīvu 2005/60/EK un Komisijas Direktīvu 2006/70/EK (OV L 141, 5.6.2015., 73. lpp.).


title: Eiropas Centrālās bankas Lēmums (ES) 2019/670 (2019. gada 9. aprīlis), ar ko groza Lēmumu ECB/2014/8 par monetārās finansēšanas aizliegumu un to, kā nacionālās centrālās bankas maksā atlīdzību par valdības noguldījumiem (ECB/2019/8)

text:
                  29.4.2019

                  LV

                  Eiropas Savienības Oficiālais Vēstnesis

                  L 113/9

         EIROPAS CENTRĀLĀS BANKAS LĒMUMS (ES) 2019/670
         (2019. gada 9. aprīlis),
         ar ko groza Lēmumu ECB/2014/8 par monetārās finansēšanas aizliegumu un to, kā nacionālās centrālās bankas maksā atlīdzību par valdības noguldījumiem (ECB/2019/8)
         EIROPAS CENTRĀLĀS BANKAS PADOME,
         ņemot vērā Līgumu par Eiropas Savienības darbību un jo īpaši tā 132. panta 1. punkta otro ievilkumu,
         ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 34.1. panta otro ievilkumu,
         tā kā:

                     (1)

                     Lai palīdzētu ECB Padomei kontrolēt monetārās finansēšanas aizlieguma ievērošanu saskaņā ar Līguma par Eiropas Savienības darbību 123. pantu, Lēmums ECB/2014/8 (1) nosaka tirgus likmes, kas tiek piemērotas kā atlīdzības maksimālā robeža valdību un valsts iestāžu noguldījumiem to attiecīgajās nacionālajās centrālajās bankās.

                     (2)

                     Lai nodrošinātu vienotas monetārās politikas integritāti, attiecīgās tirgus likmes jāprecizē un jāatjaunina.

                     (3)

                     Tādēļ attiecīgi jāgroza Lēmums ECB/2014/8,

               IR PIEŅĒMUSI ŠO LĒMUMU.

            1. pants
            Grozījums
            Lēmumu ECB/2014/8 groza šādi.

                        Šādi groza 1. pantu:

                                    a)

                                    iekļauj šādu aa) apakšpunktu:

                                                “aa)

                                                “noguldījums” ir kredīta atlikums euro vai citā valūtā, kuru veido naudas līdzekļi, kas tiek turēti kontā NCB, vai kuru radījušas pagaidu situācijas, kas izriet no citiem NCB sniegtajiem pakalpojumiem, radot saistības, kas iegrāmatotas attiecīgās NCB bilancē un ko šādai NCB jāatmaksā saskaņā ar piemērojamiem līgumiskiem vai reglamentējošiem nosacījumiem, t.sk. noguldījumi uz nakti un termiņnoguldījumi;”;

                                    b)

                                    ar šādu apakšpunktu aizstāj c) apakšpunktu:

                                                “c)

                                                “tirgus likme nenodrošinātiem darījumiem uz nakti” ir: i) euro noguldījumiem uz nakti – euro uz nakti izsniegto kredītu vidējais indekss (EONIA), vai pēc EONIA izmantošanas pārtraukšanas – euro īstermiņa likme (€STR); un ii) noguldījumiem uz nakti valūtās, kas nav euro – ar to salīdzināma likme;”;

                                    c)

                                    ar šādu apakšpunktu aizstāj d) apakšpunktu:

                                                “d)

                                                “tirgus likme nodrošinātiem darījumiem” ir: i) euro termiņnoguldījumiem – STOXX EUR GC Pooling indekss ar salīdzināmu termiņu, vai, ja tas vairs netiek izmantots vai netiek uzskatīts par etalonu – tā ekvivalentu, un ii) termiņnoguldījumiem valūtās, kas nav euro – salīdzināma likme.”

            2. pants
            Stāšanās spēkā

               1.   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.

               2.   To piemēro ar 2019. gada 1. oktobri.

            Frankfurtē pie Mainas, 2019. gada 9. aprīlī

                  ECB Padomes vārdā –

                  ECB priekšsēdētājs

               Mario DRAGHI

            (1)  Lēmums ECB/2014/8 (2014. gada 20. februāris) par monetārās finansēšanas aizliegumu un to, kā nacionālās centrālās bankas maksā atlīdzību par valdības noguldījumiem (OV L 159, 28.5.2014., 54. lpp.).


title: Politikas un drošības komitejas Lēmums (KĀDP) 2019/783 (2019. gada 30. aprīlis), ar ko ieceļ ES spēku komandieri Eiropas Savienības militārajai operācijai Bosnijā un Hercegovinā un atceļ Lēmumu (KĀDP) 2018/355 (BiH/28/2019)

text:
                  16.5.2019

                  LV

                  Eiropas Savienības Oficiālais Vēstnesis

                  L 127/11

         POLITIKAS UN DROŠĪBAS KOMITEJAS LĒMUMS (KĀDP) 2019/783
         (2019. gada 30. aprīlis),
         ar ko ieceļ ES spēku komandieri Eiropas Savienības militārajai operācijai Bosnijā un Hercegovinā un atceļ Lēmumu (KĀDP) 2018/355 (BiH/28/2019)
         POLITIKAS UN DROŠĪBAS KOMITEJA,
         ņemot vērā Līgumu par Eiropas Savienību un jo īpaši tā 38. pantu,
         ņemot vērā Padomes Vienoto rīcību 2004/570/KĀDP (2004. gada 12. jūlijs) par Eiropas Savienības militāro operāciju Bosnijā un Hercegovinā (1) un jo īpaši tās 6. panta 1. punktu,
         tā kā:

                     (1)

                     Ievērojot Vienotās rīcības 2004/570/KĀDP 6. panta 1. punktu, Padome pilnvaroja Politikas un drošības komiteju (PDK) pieņemt attiecīgos lēmumus par ES spēku komandiera iecelšanu Eiropas Savienības militārajai operācijai Bosnijā un Hercegovinā (“ES spēku komandieris”).

                     (2)

                     PDK 2018. gada 27. februārī pieņēma Lēmumu (KĀDP) 2018/355 (2), ar ko par ES spēku komandieri iecēla ģenerālmajoru Martin DORFER.

                     (3)

                     ES operācijas komandieris ir ieteicis par ES spēku jauno komandieri iecelt brigādes ģenerāli Reinhard TRISCHAK, kurš no 2019. gada 26. jūnija nomainītu ģenerālmajoru Martin DORFER.

                     (4)

                     ES Militārā komiteja 2019. gada 18. martā piekrita ES operācijas komandiera ieteikumam.

                     (5)

                     Tādēļ Lēmums (KĀDP) 2018/355 būtu jāatceļ.

                     (6)

                     Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā.

                     (7)

                     Eiropadomes Kopenhāgenas sanāksmē 2002. gada 12. un 13. decembrī tika pieņemta deklarācija, kurā paziņots, ka mehānisms “Berlīne plus” un tā īstenošana attieksies vienīgi uz tām Savienības dalībvalstīm, kuras ir arī vai nu NATO dalībvalstis, vai programmas “Partnerattiecības mieram” locekles un kuras attiecīgi ir noslēgušas divpusējus drošības nolīgumus ar NATO,

               IR PIEŅĒMUSI ŠO LĒMUMU.

            1. pants
            Ar šo brigādes ģenerālis Reinhard TRISCHAK no 2019. gada 26. jūnija tiek iecelts par ES spēku komandieri Eiropas Savienības militārajai operācijai Bosnijā un Hercegovinā (operācija ALTHEA).

            2. pants
            Ar šo tiek atcelts Lēmums (KĀDP) 2018/355.

            3. pants
            Šis lēmums stājas spēkā 2019. gada 26. jūnijā.

            Briselē, 2019. gada 30. aprīlī

                  Politikas un drošības komitejas vārdā –

                  priekšsēdētāja

               S. FROM-EMMESBERGER

            (1)  OV L 252, 28.7.2004., 10. lpp.

            (2)  Politikas un drošības komitejas Lēmums (KĀDP) 2018/355 (2018. gada 27. februāris), ar ko ieceļ ES spēku komandieri Eiropas Savienības militārajai operācijai Bosnijā un Hercegovinā un atceļ Lēmumu (KĀDP) 2017/682 (BiH/26/2018) (OV L 68, 12.3.2018., 12. lpp.).


title: Padomes Lēmums (2019. gada 14. maijs), ar ko ieceļ Darba drošības un veselības aizsardzības padomdevējas komitejas locekļus un locekļu vietniekus no Ungārijas

text:
                  16.5.2019

                  LV

                  Eiropas Savienības Oficiālais Vēstnesis

                  C 167/2

         PADOMES LĒMUMS
         (2019. gada 14. maijs),
         ar ko ieceļ Darba drošības un veselības aizsardzības padomdevējas komitejas locekļus un locekļu vietniekus no Ungārijas
         (2019/C 167/02)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes 2003. gada 22. jūlija Lēmumu par Darba drošības un veselības aizsardzības padomdevējas komitejas izveidošanu (1) un jo īpaši tā 3. pantu,
         ņemot vērā kandidātu sarakstu, ko Padomei iesniegušas dalībvalstu valdības,
         tā kā:

                     (1)

                     Padome ar 2019. gada 12. marta (2) un 2019. gada 15. aprīļa (3) lēmumu ir iecēlusi amatā Darba drošības un veselības aizsardzības padomdevējas komitejas locekļus un locekļu vietniekus uz laikposmu no 2019. gada 1. marta līdz 2022. gada 28. februārim.

                     (2)

                     Darba ņēmēju un darba devēju organizācijas Ungārijā ir izvirzījušas jaunus kandidātus vairākām brīvajām amata vietām,

               IR PIEŅĒMUSI ŠO LĒMUMU.

            1. pants
            Ar šo par Darba drošības un veselības aizsardzības padomdevējas komitejas locekļiem un locekļu vietniekiem uz laikposmu, kas beidzas 2022. gada 28. februārī, ieceļ šādas personas:
            II.   ARODBIEDRĪBU PĀRSTĀVJI

                        Valsts

                        Locekļi

                        Vietnieki

                        Ungārija

                           Károly GYÖRGY kungs

                           László MISKÉRI kungs

            III.   DARBA DEVĒJU ORGANIZĀCIJU PĀRSTĀVJI

                        Valsts

                        Locekļi

                        Vietnieki

                        Ungārija

                           István KOMORÓCZKI kungs

                           Melinda PARRAGHNÉ GÁL kundze

                           Judit H. NAGY kundze

            2. pants
            Vēl neizraudzītos locekļus un vietniekus Padome iecels vēlāk.

            3. pants
            Šo lēmumu informācijas vajadzībām publicē Eiropas Savienības Oficiālajā Vēstnesī.

            Briselē, 2019. gada 14. maijā

                  Padomes vārdā –

                  Priekšsēdētājs

               P. DAEA

            (1)  OV C 218, 13.9.2003., 1. lpp.

            (2)  OV C 100, 15.3.2019., 1. lpp.

            (3)  OV C 142, 23.4.2019., 20. lpp.